शिविर में लाने के बाद उन लोगों से उनका सब सामान छीन लिया जाता था. ऑस्कर का काम इस सामान को नष्ट करना था. सामान की तलाशी लेने के बाद वह नकद और कीमती चीजों को अलग कर लेता और अधिकारियों को सौंप देता. अभियोगपक्ष के वकीलों ने एक बयान में कहा है कि ऑस्कर उन लोगों में शामिल था जिन्होंने चालीस के दशक में नरसंहार को अंजाम देने में मदद की. हालांकि ऑस्कर के वकील ने इस पर कोई टिप्पणी नहीं दी है. ऑस्कर का कहना है कि उसने किसी भी तरह के अत्याचार में हिस्सा नहीं लिया, ना ही किसी को नुकसान पहुंचाया, बल्कि वह केवल अपनी नौकरी कर रहा था.